Horné Považie

Horné Považie (Severopovažský región cestovného ruchu) alebo v niektorých textoch Severné Považie je slovenský región a región cestovného ruchu. V minulosti bolo Horné Považie severnou časťou bývalej Trenčianskej župy.

Ako tradičný región zahŕňa:
Okres Bytča
Okres Považská Bystrica
 severnú časť Okresu Púchov
Okres Žilina

Územie susedí na severe s Kysucami, na východe s Oravou, na juhovýchode s Turcom, na juhu s Hornou Nitrou, na juhozápade so Stredným Považím a na severozápade s Českom.

Ako oficiálny región cestovného ruchu navyše zahŕňa aj oblasť tradičného regiónu Kysuce a patria tu teda aj:
Okres Čadca
Okres Kysucké Nové Mesto

Horné Považie patrí aj medzi pomerne husté mestské zoskupenia na Slovensku, zvykne sa týmto termínom označovať tzv. aglomerácia Horné Považie. Aglomerácia má približne 260 000 obyvateľov.

Regióny na Slovensku
Aglomerácie na Slovensku